આ સંદર્ભમાં એ હકીકત છે કે, મુખ્યમંત્રી બનવા થનગનભૂષણ કુમારસ્વામીની જેડીએસ કુલ ૨૨૪ બેઠકોમાંથી ૨૧૮ બેઠકો લડી. તેમાંથી માત્ર ૩૭ બેઠકો જીતી. જ્યારે ૧૮૦ બેઠકો ઉપર હાર મેળવી. તેમાંયે ૧૪૭ બેઠકો ઉપર તો કરારી હાર મળતાં તેમની ડિપોઝીટ પણ ડુલ થઈ ગઈ ! આવી જનાદેશ વિરોધી ત્રીજા નંબરની પાર્ટીના કુમારસ્વામીને મુખ્યમંત્રી બનાવનારની પેશગી કરનાર કોંગ્રેસ પાર્ટીના ઉચ્ચારણો પણ રસપ્રદ છે ! બુધવારે લોકતંત્રની હત્યા થઈ. સુપ્રિમ કોર્ટના ન્યાયાધીશો પણ અગાઉ મોદીજીની સરકારથી ભયભીત હત્યા પરંતુ બુધવારે મોડી રાત્રે સર્વોચ્ચ અદાલત ખુલી અને શુક્રવારે નિર્ણય આપ્યો. તેથી હવે સર્વોચ્ચ અદાલત પણ આવકાર્ય અને ‘ભયમુક્ત’ છે ! જો લોકતંત્રની હત્યા પછી, લોકતંત્ર પુન: જીવંત બન્યું... તો લોકતંત્રની હત્યા કોણે કરી? રાજ્યપાલે ? તો કોંગ્રેસ દ્વારા રાજ્યપાલપદના દુરુપયોગના કલંકીત ઇતિહાસને યાદ કરાવીએ ?